Blida
<s>Blida (arapski: البليدة‎, El Boulaïda) je 5 po veličini grad sa svojih 331,779 stanovnika na sjeveru Alžira u Pokrajini Blida u kojoj je i administrativni centar.</s>

<s>Geografske karakteristike</s>

<s>Blida se nalazi 50 km jugozapadno od Alžira, na južnom rubu doline Mitidža, na mjestu gdje počinju obronci Masiva Tel Atlas.</s><s>Udaljena svega 22 km od Sredozemnog mora, duž Vadi El Kabira tako da ima vode, za razliku od drugih alžirskih gradova.</s>

<s>Historija
Po nekim hipotezama Blida je izgrađena na mjestu rimskog castelluma.</s>

<s>Današnju Blidu osnovale su 1553. maurske izbjeglice]] iz Andaluzije.</s>

<s>Postoji i druga verzija po lokalnoj usmenoj predaji marabut Sidi Ahmed El Kébir doselio se 1519. i nastanio kod vadiija koji odtad nosi njegovo ime.</s><s>On je oko 1533. pozvao maurske izbjeglice iz Andaluzije da se tu nasele, za što je dobio i ferman od sultana.</s>

<s>Osmanlije su opasali mjesto bedemom dugim 1.609 metara i podigli 6 vrata kroz koja se moglo ući.</s><s>Na jugozapadu mjesta podigli su citadelu za garnizon od 500 janjičara.</s><s>Pored toga podigli su džamije, zavije i turbeta, to je bilo jezgro malog grada koji se zvao - el Blidah (mali grad).</s><s>Jedna od džamija podignuta je nalogu Hajrudina Barbarose.</s>

<s>Veliki potres 1825. uništio velik dio grada, po nekim procjenama poginulo 3.000 ljudi.</s><s>Nakon tog grad je preseljen na novu lokaciju dva km sjeverno od stare.</s>

<s>Francuska vojska zauzela je Blidu tek 1839. nakon brojnih neuspješnih pokušaja da je zauzme još od 1830.</s><s>Odmah su izgradili velike kasarne, tako da je za Francuske kolonijalne uprave bila veliki garnizon.</s>

<s>Novu Blidu su Francuzi podigli prema suvremenom urbanizmu (ulice pod pravim kutom), 1843. podigli su dva naselja Joinville i Montpensier a 1845. i treće Dalmatie, pa je Blida 1848. postala općina.</s><s>Te iste godine izgrađena je i željeznička pruga Alžir-Blida.</s>

<s>Današnja Blida ima univerzitet Saad Dahlab osnovan 1977. koji je prve studente primio 1981.</s>

<s>Blida je još uvjek vojnički grad sa vojnim aerodromom (IATA: QLD, ICAO: DAAB) sa letovima prema Oranu, Alžiru, vojnički i Tindufu.</s>

<s>Privreda</s>

<s>Blida je grad lake industrije i trgovine lokalnim poljoprivrednim proizvodima.</s><s>U okolici po plodnoj dolini Mitidža, uzgaja se pšenica, ječam, agrumi, duhan i masline, a po brežuljcima se nižu vinogradi.</s>

<s>Izvori</s>

<s>Vanjske veze</s>

<s>Site officiel de la wilaya de Blida</s>

<s>Gradovi u Alžiru</s>

